**הקדמה - הסברים**

בעת העברת מפעל מיד ליד – יתכנו שלושה מצבים עיקריים בקשר להעסקת עובדים.

מצב ראשון - פיטורי העובד על ידי המעסיק המעביר את המפעל ללא קליטתו אצל מקבל המפעל. במקרה כזה יש להוציא לעובד הודעה על סיום ההעסקה בלבד (ראו עמ' 1).

מצב שני – פיטורי העובד על ידי המעסיק המעביר את המפעל וקליטת העובד כעובד חדש אצל מקבל המפעל. במצב כזה יש להוציא לעובד הודעה על סיום ההעסקה על ידי המעסיק המעביר (ראו' עמ' 1) ועל המעסיק המקבל להוציא לעובד הודעה ולהחתים העובד על הסכם ההעסקה חדש (ראו עמ' 2).

מצב שלישי - העברת הפעילות של המפעל מיד ליד, ללא פיטורי העובד והמשך העסקת העובד באותו מקום עבודה. במקרה כזה יש להוציא הודעה משותפת על ידי המעסיק המעביר והמעסיק המקבל בדבר העברת הפעילות עם העובד (ראו עמ' 3) והמעסיק החדש רשאי להחתים גם העובד על הסכם ההעסקה, בכפוף להוראות הדין.

המצבים האמורים יכולים להיות משולבים.

בנוסף מצורף מכתב סיום הסכם למתן שירותים והתקשרות עם חברה חדשה (ראו עמ' 4) וכן מסמך בדבר סיום פעילות עובד כשליח הקיבוץ וקליטתו בחברה כעובד (ראו עמ' 6).

**מטבע הדברים, מדובר בתבנית כללית המהווה דוגמא בלבד של כתב התחייבות ואין היא נותנת מענה ספציפי ומדויק למכלול הנסיבות, לצרכים השונים, לדין החל וכיוצא באלה וכן אין היא מהווה תחליף לקבלת ייעוץ משפטי.**

**על המשתמש בכתב התחייבות/הסכמה זה לבחון בקפידה את נסיבות המקרה ולהתאימו לצרכים הספציפיים, כולל השמטת סעיפים בלתי רלבנטיים או הוספת סעיפים אחרים הרלבנטיים ספציפית למקום העבודה.**

**נוכח זאת, מומלץ על ידינו שטרם ייחתם כתב ההתחייבות זה ייבחן הוא בצורה מעמיקה על ידי עורך דין המתמחה בתחום דיני העבודה. האמור נכון ויפה במיוחד אם חל על החברה המעבירה הסכם קיבוצי.**

**קיצורי דרך למספרי הסעיפים הינם כדלקמן: Ctrl+Alt+1 - רמה ראשונה; Ctrl+Alt+2 - רמה שנייה; Ctrl+Alat+3 - רמה שלישית.**

לכבוד

א.ג.נ.,

הנדון: **הודעה על העברת פעילות וסיום ההעסקה**

הרינו מתכבדים להודיעך כדלקמן:

# כידוע לך, ביום נחתם בין (להלן: **"המעסיק הקולט"**) לבין \_\_\_\_\_\_\_\_ (להלן: **"המעסיקה המעביר"**) הסכם, לפיו המעסיק הקולט ירכוש את כל פעילות של המעסיק המעביר (להלן: **"עסקת הרכישה"**).

1. במסגרת עסקת הרכישה סוכם על סיום עבודתם של עובדי המעסיק המעביר במועד השלמת הרכישה, האמור לחול ביום  וקליטתם אצל המעסיק הקולט במידה ויבחר לעשות כן.
2. אנו שמחים אפוא להודיעך על הפסקת עבודתך אצל המעסיק המעביר, וזאת החל מיום \_\_\_\_\_\_.
3. עם סיום עבודתך אצל המעסיק המעביר יערך לך גמר חשבון של הכספים המגיעים לך בגין תקופת עבודתך וסיומה אצלו[[1]](#footnote-1).
4. אנו מנצלים הזדמנות זו להודות לך על פעילותך ותרומתך אצל המעסיק המעביר.

**בכבוד רב,**

**\_\_\_\_\_\_\_\_\_\_\_\_\_\_\_\_\_\_**

**הסכם לקליטת עובד שפוטר אצל המעסיק חדש**

**שנערך ונחתם ב-        ביום        לחודש  לשנת**

**בין:        ח.פ/ע.מ.**

**כתובת -**

**(להלן: "המעסיק") מצד אחד**

**לבין:        ת.ז**

**כתובת -**

**(להלן: "העובד") מצד שני**

**הואיל** וביום        נחתם הסכם בין        (להלן: "המעסיק") לבין        (להלן: "המעסיק המעביר"), לפיו המעסיק ירכוש את כל פעילות המעסיק המעביר (להלן: "עסקת הרכישה").

**הואיל** במסגרת עסקת הרכישה סוכם על סיום עבודתם של כל עובדי המעסיק המעביר במועד השלמת הרכישה, האמור לחול ביום        (להלן: "מועד ההשלמה") וקליטתם במעסיק, כל שהמעסיק יבחר לעשות כן.

**הואיל** והעובד פוטר מעבודתו אצל המעסיק המעביר, תוך חתימה על כתב ויתור וסילוק בקשר עם זכויותיו בגין תקופת עבודתו וסיומה אצל המעסיק המעביר, כולל לעניין סעיף 29 לחוק פיצויי פיטורים, התשכ"ג-1963 בכל הקשור לפיצויים;

**והואיל** וברצון המעסיק לקלוט את העובד כעובד חדש;

**והואיל** וברצון העובד להיקלט אצל המעסיק כעובד חדש, בכפוף למוסכם להלן בהסכם זה;

**לפיכך הוצהר, הותנה והוסכם בין הצדדים כדלקמן:**

# החל ממועד ההשלמה של העסקה ייקלט העובד לעבודה אצל המעסיק כעובד חדש בתפקיד של \_\_\_\_\_\_\_\_\_, באותם תנאי ההעסקה שהועסק אצל המעסיק המעביר, כמפורט בהסכם ההעסקה שנחתם בין העובד למעסיק המעביר המצ"ב כנספח א', ובכפוף לשינויים הבאים:

* 1. **.**
  2. **.**

# **או -**

# החל ממועד ההשלמה של העסקה, ייקלט העובד לעבודה אצל המעסיק כעובד חדש בתפקיד של \_\_\_\_\_\_\_\_ בתנאי העבודה כמפורט בנספח א' להסכם זה.

# בכפוף לקליטת העובד לעבודה במועד השלמת העסקה כאמור לעיל, החל מיום       יישא המעסיק במלוא המחויבות בגין העסקת העובד, מעמדו ותנאי העסקתו בגין תקופת העסקתו אצל המעסיק בלבד, תוך שמירת הוותק בלבד שנצבר לזכותו בתקופת עבודתו במעסיק המעביר לעניין חישוב ימי זכאותו לתשלום הבראה, חופשה, וכן תוך שמירת צבירות של ימי מחלה בלבד של העובד. מעבר לאמור לעיל, למעסיק לא תהא כל חבות כלשהי בגין תקופת עבודתו של העובד אצל המעסיק המעביר.

# העובד מצהיר ומתחייב בזאת, כי הוא קיבל את אשר מגיע לו בגין תקופת עבודתו אצל המעסיק המעביר כמפורט בכתב ויתור וסילוק עליו חתם ואין ולא תהיינה לו כל דרישות ו/או טענות ו/או תביעות כנגד המעסיק ו/או מי מעובדיו ו/או מי ממנהליו ו/או כנגד כל אדם או גוף הקשור אליו בגין עבודתו אצל המעסיק המעביר, ובכלל זאת פיצויי פיטורים, משכורת ו/או שכר עבודה על מרכיביו והתוספות הנלוות לו, תשלום בגין עבודת שעות נוספות, בונוסים, מענקים, עמלות בגין מכירות, פדיון חופשה שנתית, דמי הבראה, דמי מחלה, הודעה מוקדמת, הסתגלות, חגים, כל התשלומים הסוציאליים ו/או הפרשות לקופות גמל וביטוח מכל מין וסוג שהוא וכן כל הוצאות אשר הוציא לצורכי העבודה ואשר היה על המעסיק המעביר להשתתף בהם, אם בכלל[[2]](#footnote-2).

# העובד מתחייב בזאת, שלא לתבוע את המעסיק בתביעות הנובעות מעבודתו במעסיק המעביר והעומדות בסתירה להסכם זה.

# על אף כל האמור לעיל, מוסכם בזאת כי תוקפו של הסכם זה מותנה בהשלמת העסקה וקיום כל התנאים המתלים להשלמתה, והוא יהא בטל ומבוטל במידה ומסיבה כלשהי לא תושלם העסקה, וזאת מבלי שצד כלשהוא להסכם זה תהא טענה כלפי משנהו בקשר עם אי-כניסתו לתוקף של הסכם זה[[3]](#footnote-3).

**ולראיה באו הצדדים על החתום:**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**העובד המעסיק**

לכבוד תאריך:

\_\_\_\_\_\_\_\_\_\_\_\_

א.ג.נ.,

הנדון:**הודעה על העברת הפעילות של החברה לחברה חדשה**

1. כידוע לך, פעילות חברת        (להלן: "**החברה המעבירה**") נמכרה/הועברה לחברת (להלן: "החברה הקולטת") וביום        (להן: "**מועד המעבר**") יועברו עובדי החברה המעבירה להיות עובדי החברה החדשה.
2. החל ממועד המעבר תישא החברה הקולטת במלוא המחויבות בגין העסקתך בחברה המעבירה, תוך שמירת רציפות ההעסקה, הוותק, ומלוא הזכויות שנצברו לזכותך בתקופת עבודתך בחברה המעבירה.
3. החל ממועד המעבר ת/ימשיך לחול ביחסים שבינך לבין החברה הסכם ההעסקה עליו הינך חתום עם החברה המעבירה/ הודעה על תנאי העסקה שמסרה לך החברה המעבירה (מחק את המיותר), המצורף בזאת כנספח א', בשינויים הבאים[[4]](#footnote-4):

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**או**

1. החל ממועד המעבר יחולו ביחסי הצדדים בינך לבין החברה הקולטת הודעה על תנאי ההעסקה כמפורט ב**נספח א'** להודעה זו[[5]](#footnote-5).
2. החברה והחברה החדשה מנצלות הזדמנות זו להודות לך על עבודתך ותרומתך בתקופת העסקתך בחברה המעבירה, והחברה החדשה מברכת אותך על בחירתך להמשיך ולהיות מועסק בחברה החדשה ומקווה להמשך תרומה ושיתוף פעולה בעתיד.

**בכבוד רב,**

**החברה הקולטת החברה המעבירה**

לכבוד תאריך\_\_\_\_\_\_\_\_\_\_\_\_\_

ג.א.נ.,

הנדון: **סיום הסכם למתן שירותים והתקשרות עם חברה חדשה**

1. ביום         (להלן: "**מועד המעבר"**) תועבר פעילות         (להלן: **"החברה"**) לחברת         (להלן: **"החברה החדשה"**).
2. עם העברת הפעילות תופסק ההתקשרות שלך מול החברה והחל מאותו מועד תהיה בהתקשרות חדשה כנותן שירותים לחברה החדשה.
3. החל ממועד המעבר תישא החברה החדשה במלוא המחויבות בגין ההתקשרות עמך ותנאי ההתקשרות שלך מול החברה החדשה יהיו זהים לאלו שהיו מול החברה (העתק ההסכם שנערך עם החברה מצ"ב כנספח א'), בכפוף לשינויים הבאים[[6]](#footnote-6):

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

או

# החל ממועד המעבר תישא החברה החדשה במלוא המחויבות בגין ההתקשרות עמך ותנאי ההתקשרות שלך מול החברה החדשה יהיו לפי המסמך המצורף בזאת כ**נספח א'** להסכם זה[[7]](#footnote-7).

1. עם תשלום מלוא התמורה המגיעה לך עד מועד המעבר תמצה החברה את מלוא חובותיה כלפיך, בהתייחס לתקופת ההתקשרות עמך וסיומה.
2. עם תשלום התמורה כאמור לעיל, הינך מתחייב/ת כי אין ולא תהיינה לך כל דרישות ו/או טענות ו/או תביעות כנגד החברה ו/או החברה החדשה ו/או מי מעובדיהן ו/או מי ממנהליהן, בגין התקשרות כנותן שירותים בחברה וסיומה.
3. הינך מתחייב ומצהיר כי לא התקיימו כל יחסי עבודה בינך לבין החברה וכי אין לך כל תביעה כלפיה ו/או כלפי החברה החדשה בגין תשלום זכויות סוציאליות, לרבות ובמיוחד תביעה להפרשי שכר, תנאים נלווים, פנסיה, הבראה, חופשה, שעות נוספות, הודעה מוקדמת ופיצויי פיטורים וכיוצא באלה. הינך מתחייב בזאת, שלא לתבוע את החברה ו/או החברה החדשה בתביעות הנובעות מהתקשרות מול החברה וסיומה והעומדות בסתירה למכתב זה.
4. הינך מצהיר ומתחייב, כי בינך לבין החברה החדשה לא יתקיימו כל יחסי עבודה, כי לבקשתך נערכה ההתקשרות עמך כנותן שירותים, וכי לא יהיו כל תביעות כנגד החברה החדשה בגין תשלום זכויות סוציאליות, לרבות ובמיוחד תביעה לשכר, הבראה, חופשה, שעות נוספות, פנסיה, תנאים נלווים, הודעה מוקדמת ופיצויי פיטורים וכיוצא באלה.
5. על בסיס ההצהרות ו/או התחייבויות שלך הסכימה החברה החדשה להתקשר איתך בהתקשרות חדשה כנותן שירותים ובמידה ותפר התחייבות זו תשפה את החברה החדשה בכל נזק שיגרם לה.
6. החברה מנצלת הזדמנות זו להודות לך על פעילותך בחברה והחברה החדשה מברכת אותך על בחירתך לפעול מולה ומקווה להמשך תרומה ושיתוף פעולה בעתיד.

**בכבוד רב,**

**החברה החברה החדשה**

אני הח"מ,         , ת"ז.        , מצהיר/ה כי קראתי האמור לעיל, אני מסכים/מה לתוכנו, ומצהיר/ה ומתחייב/ת כמפורט לעיל.

|  |  |  |  |  |
| --- | --- | --- | --- | --- |
|  |  |  |  |  |
| **חתימת העובד/ת** |  | **תאריך** |  | **עד לחתימה** |

לכבוד

תאריך:

א.ג.נ.,

הנדון: **סיום פעילותך כשליח הקיבוץ וקליטתך לעבודה ב**

1. אנו שמחים להודיעך כי במסגרת התארגנות מחדש הוחלט על שינוי המבנה המשפטי של העסקתך והעברתך להיות לעובד חברת  (להלן: **"החברה"**).
2. במסגרת זו תפסיק את פעילותך כשליח הקיבוץ בחברה, ותקלט לעבודה כעובד שכיר של החברה, בתנאי ההעסקה המקובלים לעובדיה השכירים של החברה, לתקופת עבודה חדשה ומנותקת מתקופת פעילותך כשליח הקיבוץ בחברה.
3. קבלתך לעבודה כעובד החברה תהא כעובד חדש, ואולם תוך שמירת הוותק שנצבר לזכותך בתקופת פעילותך כשליח הקיבוץ בחברה, וזאת לעניין שיעורי הזכאות לחופשה, מחלה, הבראה והודעה מוקדמת.
4. אנו שמחים אפוא להודיעך על הפסקת פעילותך כשליח הקיבוץ בחברה ועל קליטתך לעבודה כעובד שכיר של החברה, וזאת החל מיום
5. החל ממועד קליטתך כעובד החברה תישא החברה ישירות במלוא המחויבות בגין העסקתך, מעמדך ותנאי העסקתך, תוך שמירת הוותק שנצבר לזכותך בתקופת פעילותך כשליח הקיבוץ לעניין זכויות חופשה, מחלה, הבראה והודעה מוקדמת.
6. למען הסדר הטוב מובהר כי בתקופה שעד לקליטתך כעובד שכיר של החברה כאמור, ביצעת פעילות עבור החברה כשליח הקיבוץ (דהיינו - חבר הקיבוץ הנשלח לפעילות בחברה מטעם הקיבוץ כחלק אינטגרלי מפעילות החבר בקיבוץ), וזאת החל מתאריך  (להלן: "תקופת העבר").
7. בתקופת העבר הועברה לקיבוץ מלוא התמורה בגין פעילותך עבור החברה. במסגרת התמורה שהשתלמה לקיבוץ בגין פעילותך, נלקחו בחשבון מלוא הרכיבים שהיו משתלמים אילו התקיימו יחסי עבודה בינך לבין החברה, דהיינו - חופשה, מחלה, פיצויי פיטורים וכדומה.
8. בחתימתך בתחתית מסמך זה הינך מאשר, כי שולמה מלוא התמורה הנובעת מתקופת העבר, וכי אין ולא יהיו לך כל דרישות ו/או טענות ו/או תביעות כלשהן כנגד החברה בגין תקופת העבר, לרבות ובמיוחד לעניין פיצויי פיטורים וביטוח פנסיוני, וכי לא תגיש תביעה כלשהי כנגד החברה, בין בעצמך ובין באמצעות מי מטעמך, בגין תקופת העבר, לרבות ובמיוחד תביעות הנובעות מקיומם של יחסי עבודה ו/או מסיומם.
9. עם קליטתך לעבודה בחברה הינך מתחייב/ת כי אין ולא תהיינה לך כל דרישות ו/או טענות ו/או תביעות כנגד החברה ו/או מי מעובדיה ו/או מי ממנהליה ו/או מי מבעליה, בגין תקופת העבר וסיומה, לרבות ובמיוחד תביעה להפרשי שכר, תנאים נלווים, הודעה מוקדמת, זכויות פנסיוניות ופיצויי פיטורים.
10. החברה מנצלת הזדמנות זו להודות לך על פעילותך ותרומתך בתקופת העבר, ומברכת אותך עם קליטתך כעובד החברה, בתקווה להמשך תרומה, עשייה ושיתוף פעולה בעתיד.

**בכבוד רב,**

אני הח"מ, , ת.ז., מצהיר כי קראתי האמור לעיל, אני מסכים לתוכנו, ומצהיר ומתחייב כמפורט לעיל.

|  |  |  |  |  |
| --- | --- | --- | --- | --- |
|  |  |  |  |  |
| **חתימת העובד** |  | **תאריך** |  | **עד לחתימה** |

1. רצוי להחתים עובד כזה שנערך עמו גמר חשבון על כתב ויתור וסילוק (ר' נוסח הקיים באתר זה) במיוחד אם הוא קיבל מענקים מיוחדים, לפנים משורת הדין. [↑](#footnote-ref-1)
2. שימו לב להוראת סעיף לחוק הגנת השכר **–** "30. (א) עבר מפעל מיד ליד או חולק או מוזג, אחראי גם המעביד החדש לתשלום שכר עבודה ולתשלומים לקופת גמל המגיעים מן המעביד הקודם, אלא שהמעביד החדש רשאי, על-ידי הודעה שיפרסם במפעל ובעיתונות בדרך הקבועה בתקנות, לדרוש שתביעות תשלומים כאמור יוגשו לו תוך שלושה חדשים מיום ההעברה, החלוקה או המיזוג, ואם פרסם את ההודעה אחרי יום זה – מיום הפרסום. המעביד החדש לא יהיה אחראי לתשלום תביעות שיוגשו לו כעבור התקופה של שלושה חדשים כאמור. (ב) הוראות סעיף זה לא יחולו על העברת מפעל, חלוקתו או מיזוגו עקב פשיטת רגל או עקב פירוק של חברה או אגודה שיתופית בגלל אי- יכולתה לשלם חובותיה"**. מכאן, כדי שהמעביד החדש יהא מכוסה לגמרי בגין תקופת המעביד הקודם עליו לערוך הפרסום כנ"ל.** [↑](#footnote-ref-2)
3. למחוק אם הסעיף אינו רלבנטי. [↑](#footnote-ref-3)
4. אם אין שינויים ניתן למחוק את ההמשך. [↑](#footnote-ref-4)
5. חלופה זו רלבנטית אם המעסיק החדש מעוניין לשנות את תנאי ההעסקה של העובד. ודוק - במידה ובהסכם החדש חלה הרעה בתנאי ההעסקה רשאי העובד להתפטר בדין מפוטר. כמו-כן, ניתן להגיע עם העובד להסכמות בדבר תנאי ההעסקה החדשים במסגרת החברה הקולטת ולעגן זאת בהסכם ההעסקה. עם זאת, אין בהגעה להסכמות החדשות, כדי לפגוע בזכויות שצבר העובד עד מועד המעבר, אשר החבות לגביהם חלה על המעביד החדש. [↑](#footnote-ref-5)
6. למחוק אם אין שינויים. [↑](#footnote-ref-6)
7. רלבנטי אם החברה הקולטת מעוניינת לקבוע תנאי ההעסקה חדשים. [↑](#footnote-ref-7)